section_heading: Fizička geografija
paragraph_text: Druge velike oaze su Siva, Gahla i Karga u Egiptu, te Jagbub u Libiji i sve zajedno čine topografski lanac koji se širi od oaze Al Fajum (koja se naziva i Dolina Fajum) a nalazi se 60 km jugozapadno od Kaira, a zatim na jug do oaza Bahrija, Farafira i Dahila, prije nego što se dođe do najveće oaze, Haridža. Slano jezero, Birkat Karun, koje je u davna vremena istjecalo u Nil, na sjeveru doseže do oaze Al Fajum. Stoljećima je slatka voda arteških bunara u oazi Al Fajum omogućavala gajenje biljaka na navodnjavanom terenu površine preko 1.800 kvadratnih km.